Guillamino passa la pantalla de les mixtapes

Wed, 03 Apr 2024 17:00:00 +0000

En Pau Guillamet, Guillamino, no s'atura mai. El podeu trobar fent ràdio, posant concert al "desconcert" d'iCat, produint o remesclant cançons d'altres... Però ara feia ben bé cinc anys que no publicava res sota el seu nom. L'espera ha valgut la pena, això sí, perquè ens ha deixat a tots estabornits amb la seva "Amics tape II", on juga, refà i potineja cançons de Sau, Tomeu Penya o OKDW. L'esperem a l'estudi per comentar amb ell aquest recopilatori tan boig.