Novetats discogràfiques de la setmana: De Jeff Tweedy i The 1975 a Sr. Chinarro i Janis Joplin

Thu, 29 Nov 2018 16:02:00 +0000

Mentre Wilco continuen hivernant, Jeff Tweedy aprofita per publicar material com a solista. "Warm" és la seva segona entrega i se suma a les novetats dels britànics The 1975 i Guadalupe Plata. Però també hi ha recopilatoris com el de Sr. Chinarro, el primer de la seva carrera, i Joan Manuel Serrat, amb la reedició de tots els seus discos en castellà. Tot això la setmana en què Neil Young recupera una gira del 1976 pels Estats Units i se celebra el 50è aniversari de "Cheap thrills", l'últim que Janis Joplin va gravar amb Big Brother & The Holding Company.